CELEX: C2007/096/18
Language: sl
Date: 2007-04-28 00:00:00
Title: Zadeva C-383/05: Sodba Sodišča (prvi senat) z dne 22. marca 2007 (predlog za sprejetje predhodne odločbe Cour de cassation – Belgija) – Raffaele Talotta proti državi Belgiji (Svoboda ustanavljanja – Člen 52 Pogodbe ES (po spremembi postal člen 43 ES) – Davčni zavezanec nerezident, ki opravlja dejavnost kot samozaposlena oseba – Določitev najnižje davčne osnove le za davčne zavezance nerezidente – Utemeljitev z razlogi v splošnem interesu – Učinkovitost davčnega nadzora – Neobstoj)

28.4.2007   
            
            
               SL
            
            
               Uradni list Evropske unije
            
            
               C 96/12
            
         Sodba Sodišča (prvi senat) z dne 22. marca 2007 (predlog za sprejetje predhodne odločbe Cour de cassation – Belgija) – Raffaele Talotta proti državi Belgiji
   (Zadeva C-383/05) (1)
   
   (Svoboda ustanavljanja - Člen 52 Pogodbe ES (po spremembi postal člen 43 ES) - Davčni zavezanec nerezident, ki opravlja dejavnost kot samozaposlena oseba - Določitev najnižje davčne osnove le za davčne zavezance nerezidente - Utemeljitev z razlogi v splošnem interesu - Učinkovitost davčnega nadzora - Neobstoj)
   (2007/C 96/18)
   Jezik postopka: francoščina
   Predložitveno sodišče
   Cour de cassation
   Stranki v postopku v glavni stvari
   
      Tožeča stranka: Raffaele Talotta
   
      Tožena stranka: država Belgija
   Predmet
   Predlog za sprejetje predhodne odločbe – Cour de cassation de Belgique – Razlaga člena 43 Pogodbe ES – Nacionalna zakonodaja, ki omogoča uporabo najnižjih davčnih osnov samo za nerezidente
   Izrek
   Člen 52 Pogodbe ES (po spremembi postal člen 43 ES) nasprotuje zakonodaji države članice, kot je ta, ki izhaja iz člena 342(2) zakonika o davku od dohodka iz leta 1992 in člena 182 kraljevega odloka z dne 27. avgusta 1993, ki izvaja zakonik o davku od dohodka iz leta 1992, ki določa najnižjo davčno osnovo le za davčne zavezance nerezidente.
   
      (1)  UL C 10, 14.1.2006.